So ez endlich wider mal es lebes zeiche vo eus zwei! S letschmal wommer gschribe hend simmer in wadi halfa gsi. Dete hemmer denn  na zwei mal übernachtet, will d fähre eifach chli verspötig gha het. Naja es isch eus denn halt chli langwilig gsi ohni de landy und denn hemmer natürli au nöd gwüsst ober überhupt na ufem schiff isch. Es het ebe recht fescht gwindet. Aber wos denn gheisse het s schiff seg im hafe acho simer was gisch was hesch mitem taxi an hafe gfahre go luege. Und was hemmer gsee?? S schiff isch gar nanig da gsi;) also hemmer nachli am hafe gwartet. Wos denn aber endlich da gsi isch hend eus die type richtig gschtresst  zum de lany ablade! Das het eus denn chli ufgregt aber was söls..de hänse isch igschtige, het de schlüssel umeträiet und was isch passiert? Gar nüt euse landi het gschtreickt…aber werum? Hmm de chüelschrank hemmer zwar laufe lah aber de ischeigentlich anere separate baterie ahghenkt. Händ ächt die type ufem schiff eusi baterie ahzapft?? Ufalfell hend eus nacher d kroate und südafrikaner wo mit eus ufem schiff gsi sind, strom gspendet. (uuuh de ländi het vomene toyota land cruiser strom brucht, dass het chli a  eusem ego kratzet;p ) Mit ihne und emene dütsche wo mitem töff underwegs isch simer denn au witer gfahre. Dur de sundan bis uf ethiopie und fahred immer na zemme.